Die Hollander en die hout – toortsie.com
Die Hollander en die hout
September 4, 2019 September 4, 2019 ~ Toortsie
Ons was by Pretoriuskop se kamp toe my man oudergewoonte hout begin pak om vuur te maak en te braai. Kom daar toe ‘n Hollandse man en vra wat manlief dan nou aan die doen is?
Manlief sê hy pak hout om vuur te naak, ons gaan nou braai.
Hoekom braai ons dan met hout?
Want ons is boere en hou daarvan om met hout te braai. Daar is iets lekkers aan om ‘n vuur aan te steek. Die vlamme, die rook, die atmosfeer.
Maar nou moet ons dan eers wag dat die kole uitbrand? Dit vat mos tyd?
Ja, maar ons gee glad nie om nie, dis vir ons lekker om by die vuur te sit met ‘n drankie in die hand.
Hy het nog nooit gesien dat iemand ‘n braaivleisvuur met hout maak nie.
Hy kuier. Vra uit oor Suid-Afrika. Vra watter diere by ons voorkom. Hoe is ons klimaat? Waarheen kan ‘n mens nog gaan? Kenia? Namibië?
Hy sê dat vleis in SA net soveel geuriger is as by hulle.
Natuurlik kan hy na die Wes-Kaap ook kom. Hy hét al gehoor van die Tuinroete.
Later wys ons vir mekaar foto’s van waar ons vandaan kom. Ons deel telefoonnommers uit.
En dit alles het begin met ‘n sakkie hout.
‹ PreviousKunsuitstalling by Rebusfontein
16 thoughts on “Die Hollander en die hout”
September 4, 2019 om 2:48 nm
Dis amazing hoe die reuk van brandende hout in die aandlug mense nader na mekaar toe trek….het ook so iets in Skukuza beleef!
September 4, 2019 om 3:06 nm
Tipies ons Suid-Afrikaanse mense, altyd reg met ń hout vuur en gesels.
September 4, 2019 om 5:34 nm
Dis nou lekker kuier en ‘n maklike manier om nuwe vriende te maak.
September 4, 2019 om 5:37 nm
Absoluut. Hy sê hulle us soggens 5 vm uit in die bis. Ek sê, nee, ons vat dit rustig. Vanoggend 8 vm kom groet hy, hulle het toe ook bietjie later geslaap.
September 4, 2019 om 5:43 nm
Sulke skuldige genietinge is aansteeklik 😀
September 4, 2019 om 6:03 nm
Skuldig? Hoe bedoel mevrou dan nou?
September 4, 2019 om 6:08 nm
O jy is seker al verby skuldig voel – vir my is dit nog ‘n mindset change. Na soveel jare in die tuig, voel jy mos skuldig as jy nie 5-uur aangetrek en gegrimeer in jou motor sit op pad werk toe nie.
September 4, 2019 om 6:19 nm
Ek voel maklik skuldig, maar het mos meestal in my eie huis gewerk op my eie ire. Soggens het ek gewoonlik my huiswerk klaargemaak en bietjie later in die kantoor gekom en laat gewerk. Skiktyd op sy beste. 😁
September 5, 2019 om 1:54 nm
Dis nou lekker gesellig 😊
September 5, 2019 om 3:19 nm
Toe ons eet, hou ons hande en bid. Hy sê hul bid langer in Holland. Vra of ons Christene is. Sy meisie is ‘n Christen, hy nie.
September 5, 2019 om 6:42 nm
Miskien doen jy sommer sendingwerk daar in die wildtuin.
September 5, 2019 om 7:41 nm
Nee, ons het toe sommer net oor verskillende gelowe gepraat. Hulle is reeds terug.
September 7, 2019 om 3:15 nm
Ai Toortsie, hoe lekker klink dit, glo steeds is een van die hekke vir die Hemel daar in die wildtuin🙏🌻
September 7, 2019 om 4:46 nm
Dit jan beslis so wees, jy is nie verkeerd nie.
September 9, 2019 om 10:38 nm
Daar is niks soos ń houtvuur nie, dit ruik, klink en lyk na bymekaarwees.
September 9, 2019 om 10:40 nm
Netso. Houtskool doen dit net nie. Wanneer gaan jy slaap? 😁
576 042 ste persoon wat hier inloer! Baie dankie en welkom! Hoop jy loer weer in.